**Mór Városi Önkormányzat Képviselő-testületének**

**26/2021. (VI. 4.) önkormányzati rendelete**

**egyedi szennyvíztisztító létesítmények telepítésének támogatásáról**

Mór Városi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. Általános rendelkezések**

**1. §**

E rendelet területi hatálya Mór város Felsődobos, Árkipuszta és Tímárpuszta településrészeire terjed ki.

**2. §**

(1) Mór Városi Önkormányzat az éves költségvetésében e célra jóváhagyott keret összeg mértékéig vissza nem térítendő pénzügyi támogatást (a továbbiakban: támogatás) nyújt egyedi szennyvíztisztító berendezés és tisztítómezővel ellátott oldómedencés létesítmény (a továbbiakban együtt: egyedi szennyvíztisztító létesítmény) telepítéséhez.

(2) E rendelet alkalmazásában:

a) egyedi szennyvíztisztító berendezés: a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló 147/2010. (IV.29.) Korm.rendelet 2. § 8. pontjában meghatározott fogalom,

b) tisztítómezővel ellátott oldómedencés létesítmény: a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló 147/2010. (IV.29.) Korm.rendelet 2. § 34. pontjában meghatározott fogalom.

**2. A támogatás feltételei**

**3. §**

(1) Önkormányzati támogatásra azon lakóépületek tulajdonosai jogosultak, akik egyedi szennyvíztisztító létesítmény telepítéséhez hatósági engedéllyel rendelkeznek.

(2) Támogatás lakóépületenként csak egy jogosultnak állapítható meg.

**3. Támogatás mértéke**

**4. §**

(1) A támogatás mértéke a telepítés költségei bruttó összegének 50 %-a, de legfeljebb 300.000 Ft.

(2) A megítélt önkormányzati támogatás összege utólag nem növelhető abban az esetben sem, ha a telepítés során utólag többletköltségek merülnek fel. Ebben az esetben a többletköltségeket a kérelmező köteles viselni.

**4. A kérelem tartalmi követelményei, benyújtásának módja, helye**

**5. §**

A kérelmet a rendelet 1. mellékletében meghatározott adatlapon kell benyújtani a Móri Polgármesteri Hivatalhoz.

**6. §**

Az adatlaphoz csatolni kell az engedélyezett szennyvíztisztító létesítmény telepítésének költségeit alátámasztó hiteles dokumentációt, és amennyiben nem a jegyző adta ki a telepítéshez szükséges hatósági engedélyt, úgy csatolni kell a megépítéshez szükséges vízjogi engedélyt.

**7. §**

Hiányosan benyújtott kérelem esetén a jegyző a kérelmezőt hiánypótlásra hívja fel. A hiánypótlás teljesítésének határideje a hiánypótlási felhívás kézhezvételét követő 15 nap. A hiánypótlásra adott határidő elmulasztása esetén a kérelem elutasításra kerül.

**5. A kérelem elbírálása és a támogatás folyósítása**

**8. §**

A benyújtott kérelmet a benyújtást követő 30 napon belül a Képviselő-testület által átruházott hatáskörben a Településfejlesztési Bizottság bírálja el.

**9. §**

(1) Amennyiben a költségvetésben rendelkezésre álló keretösszeg az 4. § (1) bekezdésben meghatározott mértékű támogatáshoz nem nyújt fedezetet, a Képviselő-testület a szükséges mértékben kiegészítheti az e célra szolgáló keretösszeget.

(2) A forráshiány miatt nem támogatható kérelmeket a Képviselő-testület által átruházott hatáskörben a Településfejlesztési Bizottság elutasítja.

**10. §**

(1) A kérelem elbírálásának eredményéről a kérelmező a döntés meghozatalát követő 15 napon belül írásban értesítést kap azzal, hogy a megítélt támogatás folyósításának feltétele az önkormányzati támogatás folyósítására vonatkozó szerződés megkötése.

(2) A támogatási összeg folyósítása utólag, a benyújtott számlák és egyéb a teljesítést igazoló dokumentumok, és az üzemeltetési engedély vagy a használatbavételhez kiadott vízjogi engedély bemutatása alapján történik.

(3) Az elnyert támogatás csak a támogatási szerződésben rögzített célra, egyedi szennyvíztisztító létesítmény telepítésének finanszírozására használható fel.

(4) Amennyiben a támogatott a támogatási szerződés megkötésétől számított egy éven belül nem használja fel a támogatást, a támogatási szerződés megszűnik.

**6. A támogatás rendeltetésszerű felhasználásnak ellenőrzési rendje**

**11. §**

A támogatás rendeltetésszerű felhasználását a jegyző vagy az általa megbízott köztisztviselő ellenőrzi, melynek során a támogatásban részesített köteles az ellenőrzést végző részére szükséges felvilágosítást megadni, a helyszíni megtekintés lehetőségét biztosítani és a szükséges dokumentumokat az ellenőrzést végző részére bemutatni.

**7. Záró rendelkezések**

**12. §**

Ez a rendelet a kihirdetését követő napon lép hatályba.

Fenyves Péter Dr. Taba Nikoletta

polgármester jegyző

Záradék:

A rendeletet 2021. június 4. napján kihirdettem.

Dr. Taba Nikoletta

jegyző

melléklet a 26/2021. (VI.4.) önkormányzati rendelethez

**TÁMOGATÁSI IGÉNYBEJELENTŐ ADATLAP**

az egyedi szennyvíztisztító létesítmény telepítésének támogatásához

1.Támogatást kérő adatai:

|  |  |  |
| --- | --- | --- |
|  | A | B |
| 1. | Kérelmező neve: |  |
| 2. | Anyja neve: |  |
| 3. | Születési hely, idő: |  |
| 4. | Kérelmező adóazonosító jele: |  |
| 5. | Kérelmező címe: |  |
| 6. | Kérelmező telefonszáma: |  |
| 7. | E-mail: |  |
| 8. | Kérelmező bankszámlaszáma /pénzintézet megnevezésével/: |  |
| 9. | Létesítési engedély iktatószáma: |  |

Kelt:

………………………….

kérelmező

NYILATKOZAT

Hozzájárulok a kérelemben szereplő adatoknak a közigazgatási eljárás során történő felhasználásához.

Alulírott ……………………………………………………………….., kijelentem, hogy az adatkezelési folyamattal kapcsolatos tájékoztatót megismertem és tudomásul vettem az abban foglaltakat.

Kelt:

kérelmező